6.5. BĒRNU TIESĪBU AIZSARDZĪBA

Jelgavas valstspilsētas bāriņtiesa (turpmāk tekstā – Bāriņtiesa) ir Jelgavas valstspilsētas domes izveidota aizbildnības un aizgādnības iestāde, kas, pamatojas uz normatīvajiem aktiem un publisko tiesību principiem, savā darbībā un Jelgavas valstspilsētas administratīvajā teritorijā prioritāri nodrošina bērna vai aizgādnībā esošās personas tiesību un tiesisko interešu aizstāvību.

**2022. gadā:**

* Bāriņtiesa ir informējusi Jelgavas sociālo lietu pārvaldi par **35** ģimenēm, kurās ir **53** bērni, kuriem netiek pietiekami nodrošināta attīstība un audzināšana;
* ar Bāriņtiesas lēmumu **36** vecākiem pārtrauktas **38** bērnu aizgādības tiesības, tajā skaitā **3** gadījumos – sakarā ar konstatēto vardarbību, par ko Bāriņtiesa ir sniegusi informāciju tiesībsargājošām iestādēm, un uzsākts kriminālprocess;
* pieņemti **11** vienpersoniski lēmumi par aizgādības tiesību pārtraukšanu vecākiem uz **12** bērniem;
* **8** vecākiem atjaunotas pārtrauktās aizgādības tiesības uz **11** bērniem;
* Zemgales rajona tiesā Jelgavā, iesniegti **9** prasības pieteikumi par aizgādības tiesību atņemšanu vecākiem, ar tiesas spriedumu **20** vecākiem atņemtas **26** bērnu aizgādības tiesības;
* ārpusģimenes aprūpe piemērota **26** bērniem, no tiem **7** bērni ievietoti audžuģimenēs, **14** bērni nodoti aizbildnībā, ārpusģimenes aprūpes un rehabilitācijas institūcijās ievietoti **5** bērni;
* **2** bērni nodoti citu personu aprūpē, sakarā ar vecāku izceļošanu no Latvijas darba meklējumos;
* **5** ģimenēm piešķirts viesģimenes statuss;
* **12** personas ir atzītas par adoptētājiem, adoptēti **9** bērni, **1** bērns no audžuģimenes, **1** bērns no aizbildņa ģimenes; no aprūpes un rehabilitācijas institūcijām adoptēti **6** bērni**; 1** bērnu adoptējis otrs laulātais;
* pašvaldībā ir **8** audžuģimenes, kurās ir ievietoti **4** Jelgavas valstspilsētas bērni, taču pārējās audžuģimenes šobrīd ģimenes apstākļu dēļ bērnus nevar uzņemt;
* pašvaldībā ir **119** aizgādnībā esošas personas, **13** personas ir ieceltas par aizgādni mantojumam;
* Bāriņtiesa pēc tiesas pieprasījuma sniegusi **33** atzinumus par saskarsmes tiesības izmantošanas kārtības noteikšanu vai viena vecāka atsevišķas aizgādības nodibināšanu;
* Bāriņtiesa devusi atļauju **6** bērniem uzvārda maiņai;
* **69** vecākiem dota atļauja mantojuma pieņemšanai nepilngadīgā bērna vārdā;
* **12** ģimenes nosūtītas konsultāciju saņemšanai pie psihologa vai cita speciālista;
* **45** Ukrainas civiliedzīvotājiem nodibināta ārpusģimenes aprūpe;
* pieņemts **41** vienpersonisks lēmums par ārkārtas aizbildnības nodibināšanu;
* notikusi **81** Bāriņtiesas sēde, pieņemti **349** lēmumi, saņemti **3585** ienākošie dokumenti un izsūtīti **3374** dokumenti;
* Bāriņtiesa piedalījusies **119** tiesu sēdēs Zemgales rajona tiesā Jelgavā, un citās republikas administratīvo teritoriju tiesu sēdēs;
* Bāriņtiesā ierosinātas **138** lietas, lietvedībā atradās **497** aktīvas lietas, attiecīgi uz katru Bāriņtiesas locekli – **82** lietas.

Sagatavoja Jelgavas valstspilsētas bāriņtiesas priekšsēdētāja Irisa Guntra Turčinska